open-index/open-wikipedia-markdown huggingface dataset:
David Villa

**Davidas Vilja Sančesas** (; g. 1981 m. gruodžio 3 d.) – buvęs Ispanijos futbolininkas, Ispanijos rinktinės puolėjas.

## Karjera
Savo karjerą D. Villa pradėjo 1991 metais UP Langreo klubo jaunimo komandoje. 1999 metais jis persikėlė į Chichono Sporting de Gijón klubą, kur vienerius metus žaidė antrojoje komandoje, vėliau perėjo į pirmąją komandą. 2003 metais perėjo į Saragosos „Real“ klubą, žaidžiantį Ispanijos ''La Liga''. Po labai sėkmingų metų Real Zaragoza klube D. Villa 2005 metų vasarą už 12 milijonų eurų persikėlė į Valencijos „Valencia“ klubą. 2010 m. gegužės viduryje persikėlė į Barselonos klubą, kur netrukus tapo vienu svarbiausių žaidėjų ir padėjo komandai laimėti UEFA Čempionų Lygą ir Ispanijos čempionatą. 2011 m. FIFA Pasaulio klubų taurės čempionate D. Villa patyrė sunkią traumą ir iškrito iš komandos visam likusiam sezonui.

## Rinktinė
2005 m. vasario 9 d. debiutavo Nacionalinėje komandoje.

Su rinktine žaidė 2006 m. pasaulio čempionate, kur per ketverias rungtynes žaidė 208 minutes, įmušė tris įvarčius, du iš jų – realizuodamas 11 m baudinius. 2008 m. dalyvavo Europos futbolo čempionate, kur įmušė 4 įvarčius ir tapo rezultatyviausiu turnyro žaidėju bei Europos čempionu (nors finalą praleido dėl traumos). 2010 m. dalyvavo pasaulio futbolo čempionate, per septynerias rungtynes pelnė 7 įvarčius bei tapo pasaulio čempionu. 

Žaisdamas nacionalinėje Ispanijos komandoje pelnė 59 įvarčius per 98 rungtynes ir yra pats rezultatyviausias Ispanijos rinktinės žaidėjas, bei yra daugiausiai įmušęs įvarčių (9) Ispanijos komandoje pasaulio futbolo čempionatuose.

## Laimėjimai
;Real Zaragoza
* Copa del Rey: 2003-04
* Supercopa de España: 2004

;Valencia
* Copa del Rey: 2007-08

;FC Barcelona
* La Liga: 2010-11
* Supercopa de España: 2011
* UEFA Čempionų Lyga: 2011

;
* Europos futbolo čempionatas: 2008
* Pasaulio futbolo čempionatas: 2010

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Fernando Torres

**Fernandas Chosė Toresas Sansas** (; g. 1984 m. kovo 20 d.) – buvęs futbolininkas, puolėjas. Atstovavo Ispanijos rinktinei.

## Biografija
2001 m. vykusiame Europos jaunučių (iki 16 m.) čempionate tapo geriausiu turnyro žaidėju, tais pačiais metais žaidė jaunių (iki 17 m.) pasaulio čempionate. 2002 metų jaunimo (iki 19 m.) Europos čempionate su Ispanijos komanda užėmė pirmąją vietą ir tapo rezultatyviausiu turnyro žaidėju, buvo išrinktas geriausiu čempionato žaidėju.

2007 m. futbolininką už 26,5 milijonų svarų sterlingų įsigijo Anglijos „Premier“ lygoje rungtyniaujantis „Liverpool“.

Pagrindinėje Ispanijos rinktinėje žaidžia nuo 2003 m. rugsėjo 6 d., su rinktine žaidė 2006 m. pasaulio čempionate, kur pirmosiose rungtynėse įmušė įvartį į Ukrainos vartus, antrosiose rungtynėse įmušė du įvarčius į Tuniso vartus. Su rinktine 2008 m. laimėjo Europos čempionatą, kuriame įmušė 2 įvarčius, tarp jų pergalingą finalo įvartį.

Toresas dėl traumos nesėkmingai pasirodė 2010 m. pasaulio čempionate – nors komanda laimėjo auksą, futbolininkas dažniausiai buvo įleidžiamas tik po keitimo ir neįmušė nei vieno įvarčio.

2011 m. sausio 31 d. už rekordinę 50 mln. svarų sterlingų sumą persikėlė į Chelsea FC komandą.Su ja 2012 m. laimėjo UEFA čempionų lygą. 

2012 m. Europos čempionate Toresas, įmušęs tris įvarčius ir atlikęs vieną rezultatyvų perdavimą, buvo apdovanotas „Auksiniu bateliu“, kuris skiriamas rezultatyviausiam čempionato žaidėjui.

## Pasiekimai
;Atlético Madrid
* Segunda División: 2001–2002 m.

;Chelsea
* FA taurė: 2011–12 m.
* UEFA Čempionų lyga: 2011–2012 m.
* UEFA Europos lyga: 2012–2013 m.
;
* UEFA Europos U17 čempionatas: 2001 m.
* UEFA Europos U19 čempionatas: 2002 m.
* Europos futbolo čempionatas: 2008 m., 2012–2013 m.
* Pasaulio futbolo čempionatas: 2010 m.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Žutautai

:: *Apie kaimą Kelmės rajone žr. [[Žutautai (Kelmė)]]*.

**Žutautai** – kaimas pietrytinėje Kretingos rajono savivaldybės dalyje, 3 km į pietus nuo Budrių, 4 km į šiaurės rytus nuo Baublių ir 7 km į pietus nuo Kartenos, prie kelio . Yra kapinės.

## Etimologija

Pavadinimas kilo iš asmenvardžio *[[Žutautas]]*.

## Istorija

Kaimas susiformavo XVI a., valakų reformos metu, priklausė Plungės dvarui. Pirmą kartą Žutautai paminėti 1599 m.. Kaimo žemių pietrytinėje dalyje ganyklose ir miškuose XVIII a. apsigyvenę naujakuriai įkūrė vienkieminį Žutautų užusienį, kuris XIX a. II pusėje tapo savarankišku Žutautų Medsėdžių kaimu.

Pro Žutautus teka Kartenalės I ir Kartenalės II upeliai. Prie Kartenalės I nuo XIX a. stovėjo vandens malūnas, nugriautas XX a. II pusėje. Prie antrosios Kartenalės XIX a. buvo įkurtas Žutautų palivarkas. Nuo XIX a. kaimo centre stovėjo koplytėlė su šventųjų skulptūrėlėmis. 1861 m. buvo 18, 1923 m. – 50 ūkių. Ūkių skaičiumi Kartenos valsčiuje Žutautai nusileido tik Kartenai, Kūlupėnams, Baubliams ir Dauginčiams.

Kaimą supo miškai, priklausę kunigaikščiams Oginskiams, grafams Pliateriams, Mikoliškių dvarininkams Bronišams, Mišučių bajorams Mongirdams ir generolui Vyšomirskiui iš Lukauskių dvarelio. Lietuvos žemės reformos metu dalis miškų buvo nusavinta, išdalinta naujakuriams arba perduota Plungės, vėliau – Kretingos miškų urėdijai.

Po II pasaulinio karo Žutautų miškuose veikė Kardo rinktinės Buganto kuopos partizanai. Jų gretas papildė žutautiškiai broliai Vytautas ir Vladas Lukauskai, Juozas Baltuonis, Adolfas Kupšys ir kiti. Pirmieji trys žuvo, o A. Kupšys amnestavosi, buvo partizanų ryšininkas. Partizanus rėmė Edvardas Raišuotas, Albinas Šlušnys. Juos 1953 m. enkavedistai suėmė ir išsiuntė į Rusijos lagerius.

1945 m. sausio 1 d. NKVD kareiviai nušovė nuo tarnybos okupacinėje armijoje besislapstantį partizaną Stasį Ruibį, o tėvų sodybą sudegino. 1948–1952 m. į Sibirą ištremti 27 žmonės: Bronislava Anužienė, Petro Bernoto, Prano Dauginčio, Antano Lubio, Antano Puplesio, Juozo Raišučio, Vlado Rimkaus, Petro Šakinio šeimas, Apolinaras ir Stasys Stopeliai, Elena Lukauskienė su anūke Rūta.

1949 m. kaime įsikūrė kolūkis, kuris vėliau buvo prijungtas prie kaimyninio „Jaunosios gvardijos“ kolūkio, o Žutautai liko pagalbinė kolūkio gyvenvietė. Pokariu įkurta Žutautų pradinė mokykla. 1974–1983 m. etnoarchitektūrinėje sodyboje veikė liaudies buities muziejus, įkurtas kolūkio pirmininko Mečislovo Navajausko iniciatyva.

## Gyventojai

### Žymūs žmonės
* Aleksas Malinauskas (g. 1894 m. kovo 31 d.), Lietuvos kariuomenės kūrėjas savanoris, puskarininkis. Savanoriu tapo 1919 m. sausio 23 d., tarnavo iki 1922 m. gruodžio 1 d. Išėjęs į atsargą gyveno Kartenoje, 1928 m. spalio 31 d. apdovanotas Lietuvos kariuomenės kūrėjo savanorio medaliu.

## Kultūros paveldas

Žutautų miške prie kelio į Bumbulius išliko Žutautų senosios kapinės (XVI–XIX a.).

## Šaltiniai

## Nuorodos
* Žutautiškiai turi savo krepšinio lygą ir vengrų kalbos vertėją // Pajūrio naujienos – 2007, spalio 19
* Mažoji lietuviškoji tarybinė enciklopedija. – Vilnius, t. 3, 1966, p. 938
Rubuliai

**Rubuliai** – kaimas pietrytinėje Kretingos rajono savivaldybės dalyje, 10 km į rytus nuo Kretingos, 5 km į vakarus nuo Kartenos, Minijos dešiniajame krante, prie valstybinės reikšmės magistralinio kelio . Iš šiaurės prieina Rubulių miškas (350 ha). Veikia UAB „Aldavija“ (medienos apdirbimas), UAB „Transpolitas“ (automobilių transporto paslaugos), A. Rudavičiaus sodininkystės-daržininkystės ūkis ir kt. Kaime yra sodininkų bendrija „Rubuliai”, Antano Pakso konstruojamas vėjo malūnas.

## Istorija

Rubulių kaimas pirmąkart paminėtas 1566 m. Kretingos valsčiaus inventoriuje. 1831 m. kaimo apylinkėse veikė sukilėliai. 1885 m. vasario mėnesį susekta slapta lietuviška mokykla. Joje mokytojas Petras Bucys mokino 13 vaikų (10 berniukų ir 3 mergaites). Be lietuvių kalbos buvo mokinama ir rusiškai.

1940–1941 m. kaime raudonarmiečiai pastatė kelis betoninius dotus. Po Antrojo pasaulinio karo apylinkėje vyko rezistencinė kova, žuvo nemažai gyventojų, 12-13 šeimų ištremta į Sibirą.

Sovietmečiu Rubuliai buvo Kretingos sodininkystės tarybinio ūkio pagalbinė gyvenvietė. Melioruojant laukus, sunaikinta dalis vienkiemių. Buvo kultūros namai (įkurti 1961 m.), veikė biblioteka (1964–1971 m.).

## Gyventojai

### Žymūs žmonės
;Gimė:
* Vytautas Vaičekauskas (1926 m.) – siuvėjas, Kardo rinktinės rėmėjas, ryšininkas (nuo 1946 m.), vėliau – rinktinės štabo apsaugos Vizbuto būrio partizanas. Žuvo 1953 m. balandžio 6 d. Kūlupėnų miške. Atminimas įamžintas Kūlupėnų partizanų paminkle;
* Algis Zaboras (1951 m. rugsėjo 27 d.) – choro dirigentas, pedagogas.

## Kultūros paveldas
* Rubulių senosios kapinės, vadinamos *Marų kapeliais* (XVI–XIX a.);
* Koplytėlė su ornamentuotu kryželiu ir Marijos Maloningosios skulptūra (1855 m.);
* Koplytstulpis su ornamentuotu kryželiu, Šv. Pranciškaus ir Marijos su kūdikiu skulptūromis (XIX a. pabaiga – XX a. pradžia).

## Šaltiniai

* 

## Nuorodos
* Audra Venckuvienė. Rubulių tuštėjimo metas. – Vakarų ekspresas – 2007, vasario 14
* Rubulių kaimo skaitmeninis žemėlapis
Girdeniai

**Girdeniai** – kaimas Skuodo rajono savivaldybės šiaurės rytuose, 3 km į šiaurę nuo Ylakių, prie Apšės upelio, netoli sienos su Latvija.

Iki 1973 m. čia stūksojo Girdenių piliakalnis, tačiau buvusio kolūkio agronomas jį sunaikino: suorganizavo talką ir specialia technika nuo žemės paviršiaus nušlavė piliakalnį, manoma, ieškodamas legendinio vikingų aukso, neva užkasto IX a.

## Gyventojai

### Žymūs žmonės
* Balys Karazija (1897–1985), fabriko „Anykščių vynas“ įkūrėjas. Miręs ir palaidotas Čikagoje.

## Šaltiniai
Vižančiai

**Vižančiai** – kaimas Skuodo rajono savivaldybėje, 6 km į šiaurę nuo Ylakių, netoli sienos su Latvija. Seniūnaitijos centras. Buvo pagrindinė mokykla (vėliau Ylakių vidurinės mokyklos Vižančių pradinio ugdymo skyrius), biblioteka (nuo 1957 m.), paštas (LT-98041), dvi parduotuvės.

## Gyventojai

## Galerija

Vižančiai, koplytėlė.JPG|Koplytėlė
Vižančiai, ženklas.JPG|Riboženklis


## Šaltiniai
Raudoniai

**Raudoniai** – kaimas Skuodo rajono savivaldybėje, 6 km į pietus nuo Ylakių, prie Gaivenio upelio ir kelio .

## Istorija
Pokario metais apylinkėse veikė Žemaičių apygardos Kardo partizanų rinktinės Lietuvos partizanai. 

## Gyventojai

### Žymūs žmonės

Gimė
* Fortūnatas Ašoklis (1908–1946) – Ylakių valsčiaus viršaitis, Lietuvos laisvės armijos Žemaičių legiono štabo viršininkas, Žemaičių apygardos vadas.

## Šaltiniai
Žemytė

**Žemytė** – kaimas vakarinėje Skuodo rajono savivaldybės dalyje, prie kelio , 2 km į pietus nuo Lenkimų. Seniūnaitijos centras. Veikia malūnas, kapinės.

## Geografija

Kaimo žemės plyti į vakarus nuo Margininkų miško. Ribojasi su Pakalniškių, Palegijos ir Juodeikių kaimais. Nuo Lenkimų jį skiria Kuksinės miškas. Kaimo rytiniu pakraščiu teka Plaušmirkio upelis (Šventosios kairysis intakas).
 
## Istorija

Kaimas pirmą kartą paminėtas 1568 m. Kartu su Margininkais sudarė vieną Ldk Žygimanto Augusto Telšių valsčiaus teritorinį žemės vienetą, kuris pietuose ribojosi su Juodeikiais, šiaurėje – Lenkimais, rytuose – Veriškių miško apyrube. XVII–XVIII a. priklausė Užvenčio seniūnų Vainų Salantų dvarui.

Vietovardis rašomas , , , , .

1750 m. buvo 12 kiemų, 1846 m. – 13 dūmų, 1923 m. – 28 ūkiai.

XIX a. Žemytė, Juodeikiai, Margininkai, Ledžiai ir Žalgiriai sudarė Margininkų seniūniją, kuri priklausė Mosėdžio valsčiui.

XVII a. tinkinčiųjų dvasiniu gyvenimu rūpinosi Salantų, nuo XVII a. pab. – Skuodo, nuo 1844 m. – Lenkimų parapijos kunigai.

1944–1951 m. apylinkės miškuose veikė Kardo rinktinės partizanai.

1947–1965 m. kaimas buvo Žemytės kolūkio centrinė gyvenvietė ir gamybinis centras.

## Gyventojai

## Kultūros paveldas
* Žemytės senovės gyvenvietė (IX–XIII a.).
* Žemytės kapinynas (IX–XIII a.).
* Žemytės kapinės (XVI–XX a.).
* Koplytėlė su Marijos Maloningosios skulptūra (XIX a. pab. – XX a. I p.).
* Koplytėlė su Marijos Maloningosios, 2 angeliukų, Šv. Juozapo skulptūromis (XIX a. pab. – XX a. I p.).
* Žemytės paminklas partizanams (2000 m.).

## Literatūra
* Leonas Rimeikis. Klajūnas: Gyvenimo svarbiausi įvykiai. – Mažeikiai, 2013

## Šaltiniai

## Nuorodos
* Žemytė: Skuodo krašto enciklopedija
Krakės (Skuodas)

**Krakės** – kaimas Skuodo rajono savivaldybėje, 4 km į šiaurę nuo Mosėdžio, prie Bartuvos ir kelio . Seniūnaitijos centras. Saugomi paminklai – Krakių akmuo, Krakių koplyčia.

## Gyventojai

## Šaltiniai
Šaukliai

**Šaukliai** – kaimas pietvakarinėje Skuodo rajono savivaldybės dalyje, prie kelio , Salantų regioniniame parke. Seniūnaitijos centras. Veikia Lietuvos ūkininkų sąjungos skyrius, kaimo bendrija, privati siuvykla, medinius padėklus užsieniui gaminanti firma, medicinos punktas, biblioteka (nuo 1951 m.), parduotuvė.

## Geografija

Pro kaimą teka Erlos upė (Bartuvos intakas). Gretimi kaimai: šiaurėje – Naujukai, šiaurės rytuose – Paeiškūnė, pietryčiuose – Šniukščiai. Šauklių kaime yra riedulynas (82 ha geologinis draustinis, dar vadinamas Šauklių tundra, kuriame išlikę prieš 10–12 tūkstantmečių ledynmečio palikti rieduliai) ir jame esantis pažintinis gamtos takas, trys tvenkinukai (plotas 2,8 ir du po 3,8 ha).

## Istorija

XV–XVII a. Šauklių kaimo apylinkėse buvo pagonių šventvietė.

1928–1951 m. veikė pradinė, 1951–1961 m. – septynmetė, 1961–1986 m. – aštuonmetė, 1986–1998 m. devynmetė, nuo 1998 m. – pagrindinė, po kelerių metų, sumažėjus mokinių skaičiui, – pradinė mokykla.

Sovietmečiu Šaukliai buvo „Aušros“ kolūkio centrinė gyvenvietė, veikė kultūros namai, biblioteka, felčerių ir akušerių punktas, ryšių skyrius, parduotuvė (nuo 1950 m.).

## Gyventojai

### Žymūs žmonės

Šauklių kaime gimė:
* Justinas Bertašius (1915–1999), kunigas, prelatas, visuomenės veikėjas.
* Kazimieras Brencius (1908–1986), agronomas.
* Vytautas Brencius (1945–), poetas, jūreivis.
* Vacys Milius (1926–2005), habil. dr. (humanitariniai m., etnologija), prof., Lietuvos Didžiojo kunigaikščio Gedimino IV laipsnio ordino kavalierius.
* Kazys Nonevičius, Šauklių kaimo šviesuolis, knygnešių rėmėjas.

## Kultūros ir gamtos paveldas
* Šauklių akmuo
* Šauklių liepa
* Šauklių senovės kulto vieta
* Šauklių akmuo su dubeniu
* Šauklių senosios kapinės, vadinamos Maro, Švedų kapais (XVI-XIX a.)
* Šauklių (Šatraminių) senosios kapinės (XVII-XIX a.).
* Šauklių senovės žemdirbystės vieta
* Šauklių koplytėlė su Marijos Sopulingosios paveikslu (XIX a.)
* Šauklių koplytėlė su Marijos ir 2 angelų skulptūromis (XIX a.)

## Šaltiniai

## Nuorodos
* Šauklių kaimo šiokiadieniai
Vladyslavas Vaščiukas

**Vladyslavas Vaščiukas** (**Владислав Ващук**; g. 1975 m. sausio 2 d.) – futbolininkas, buvęs Ukrainos rinktinės gynėjas.

## Karjera

Nacionalinėje komandoje žaidė nuo 1996 m. balandžio 9 d., su rinktine žaidė 2006 m. pasaulio čempionate, kur pirmųjų rungtynių viduryje buvo pašalintas iš aikštės už paskutinės vilties pražangą.

## Dalyvavimas čempionatuose

|}

## Išnašos
Andrijus Rusolas

**Andrijus Rusolas** (g. 1983 m. sausio 16 d.) – buvęs futbolininkas, gynėjas. Atstovavo Ukrainos rinktinei.

## Karjera

Dnipro Dnipropetrovsk klubo gynėjas.

## Rinktinė

Nacionalinėje komandoje žaidė nuo 2004 m. kovo 31 d., su rinktine žaidė 2006 m. pasaulio čempionate, kur antrosiose rungtynėse pelnė įvartį.

## Dalyvavimas čempionatuose

|}

## Išnašos
Mandragora (grupė)

**Mandragora** – Lietuvos melodic death metal atlikėjai iš Vilniaus.

## Nariai

### Dabartiniai

* Rimas Ganseniauskas – gitara
* Gražvydas Zujus – vokalas
* Matas Guzelis – gitara
* Margarita Dikariova – bosinė gitara
* Mindaugas Luneckas – mušamieji

### Buvę
* Kiril Degtiarenko – gitara
* Almantas Jasiūnas – bosinė gitara
* Vilius Stašauskas – būgnai
* Arvydas Grišinas – vokalas
* Mindaugas Džiautas – bosinė gitara
* Emilis „Samtis“ Mamedaitis– mušamieji
* Audrius Riabovas – bosinė gitara, vokalas
* Lukas Zinkevičius – gitara
* Haroldas Aksionovas – gitara
* Bachas – gitara
* Vaiva – vokalas, klavišiniai
* Šarūnas Venckus – mušamieji

## Diskografija

### Demo
* *[[Destiny]]* (1998)
* *[[MCMXCIX]]* (1999)
* *[[Posthumous Art]]* (2000)

### Albumai
* *[[At The End]]* (2005)
* *[[Carnal Cage]]* (2011)

## Nuorodos
* Oficiali svetainė
Jake Tsakalidis

**Jake Tsakalidis** (g. 1979 m. birželio 10 d.) – baigęs karjerą graikų krepšininkas. 2000 m. krepšininką 25 šaukimu pakvietė Phoenix "Suns" komanda.

2003 m. Jake Tsakalidis buvo iškeistas Memphis "Grizzlies" komandai. 2005 m. Švedijoje Jake Tsakalidis sužaidė penkis susitikimus, per kuriuos vid. pelnė 10 taškų. 2007 m. žaidėjas buvo iškeistas Houston "Rockets" komandai. 2007 m. rugsėjo pradžioje Jake Tsakalidis pasirašė vienerių metų sutartį su Pirėjo Olympiacos.

## Nuorodos

* Infobasket.lt informacija apie žaidėją
Volodymyras Jezerskis

**Volodymyras Jezerskis** (g. 1976 m. lapkričio 15 d.) – buvęs futbolininkas, Ukrainos rinktinės gynėjas.

## Karjera

## Rinktinė
1998 m. liepos 15 d. debiutavo nacionalinėje komandoje. 

Su rinktine žaidė vieneriose 2006 m. pasaulio čempionato rungtynėse.

## Dalyvavimas čempionatuose

|}

## Išnašos
Erich Fromm

**Erichas Fromas** (*Erich Fromm*, 1900 m. kovo 23 d. – 1980 m. kovo 18 d.) – Vokietijos ir JAV psichologas bei filosofas humanistas, vienas neofroidizmo šakų psichoanalizėje įkūrėjų. Buvo Frankfurto mokyklos narys. Jo teoriniai modeliai darė įtaką pozityviosios psichologijos susikūrimui XX a. pabaigoje.

## Biografija
E. Fromas gimė Frankfurte prie Maino (Vokietija), žydų ortodoksų šeimoje. Jo protėviai buvo rabinai.

Po studijų Frankfurto ir Heidelbergo universitetuose 22 metų jaunuoliui buvo suteiktas filosofijos daktaro laipsnis. Vėliau E. Fromas tęsė mokslą Berlyno psichoanalizės institute.

Nuo 1930 m. E. Fromas bendradarbiavo Frakfurto instituto socialiniuose tyrinėjimuose. Tapo garsiosios Frankfurto mokyklos nariu. 1933 m. į valdžią atėjus nacistams, E. Fromas kartu su Frankfurto universiteto šviesuomene persikėlė į JAV.

Savo tyrinėjimų pradžioje E. Fromas gilinosi į Z. Froido idėjas, taikė jas praktiškai ir radęs silpnų vietų vėliau kritikavo ortodoksinį froidizmą. Tai paskatino jį sukurti savo koncepciją, pavadintą neofroidizmu. Savo darbuose ir veikaluose humanistas didelį dėmesį skyrė laisvės dualizmo sampratai, vyro ir moters santykiams, sukūrė originalią meilės teoriją.

E. Fromas parašė didžiulio pasaulinio įvertinimo sulaukusias knygas: „Menas mylėti“, „Laisvės baimė“, „Žmogus sau“, „Sveikoji visuomenė“, „Psichoanalizė ir religija“, Psichoanalizė ir Dzenbudizmas", „Turėti ar Būti“ ir kt.

1969 m., pablogėjus sveikatai, E. Fromas persikėlė gyventi į Šveicariją, kur gyveno iki mirties.

## Nuorodos

* 
* Tarptautinė Ericho Fromo bendruomenė
* Erich Fromo archyvai
Zied Jaziri

**Zajedas Džaziri** (زياد جزيري; g. 1978 m. liepos 12 d.) – buvęs futbolininkas, Tuniso rinktinės puolėjas.

## Rinktinė
1999 m. gruodžio 22 d. debiutavo Nacionalinėje komandoje.

Su rinktine žaidė 2006 m. pasaulio čempionate, kur pirmosiose rungtynėse įmušė įvartį, antrosiose rungtynėse atliko rezultatyvų perdavimą, o trečiosiose rungtynėse buvo pašalintas iš aikštės už dvi geltonas korteles.

## Laimėjimai
* Afrikos Tautų taurė (2004 m.)

## Dalyvavimas čempionatuose

|}

## Išnašos

## Nuorodos
*
Radhi Jaidi

**Radi Ben Abdelmažidas Džaidis** (راضي بن عبدالمجيد جعايدي‎; g. 1975 m. rugpjūčio 30 d.) – buvęs futbolininkas, Tuniso rinktinės gynėjas.

## Karjera
2006 m. pasirašė sutartį su Birmingham City klubu, kur pradėjo žaisti nuo 2006–2007 sezono. 2009]m. gegužės 16 d. buvo pranešta, kad sutartis su žaidėju nebus pratęsta. 

2009 m. rugsėjo 2 d. pasirašė dvejų metų sutartį su Southampton FC klubu.

## Rinktinė
1996 m. birželio 2 d. debiutavo Nacionalinėje komandoje

Su rinktine žaidė 2002 m. pasaulio čempionate, 2004 metais su Tuniso komanda iškovojo Afrikos Nacijų taurę. Taip pat žaidė 2006 m. pasaulio čempionate, kur pirmųjų rungtynių pabaigoje įmušė įvartį į Saudo Arabijos vartus, išlygindamas rezultatą.

## Laimėjimai
* Tuniso lyga (8): 1994, 1998, 1999, 2000, 2001, 2002, 2003, 2004
* Tunisian Prezidento taurė (2): 1997, 1999
* Afrikos čemoionų klubų taurė (1): 1994
* Afrikos nugalėtojų taurė (1): 1998
* CAF supertaurė (1): 1995
* CAF taurė (1): 1996
* Afrikos Tautų taurė (1): 2004

## Dalyvavimas čempionatuose

|}

## Išnašos

## Nuorodos
*
Yaser Al-Kahtani

**Jaseras Al Kahtani** (g. 1982 m. spalio 10 d.) – futbolininkas, Saudo Arabijos rinktinės ir Al Ain klubo puolėjas.

Nacionalinėje komandoje žaidžia nuo 2002 m. gruodžio 17 d., su rinktine žaidė 2006 m. pasaulio čempionate, kur pirmosiose rungtynėse įmušė įvartį į Tuniso vartus.

## Dalyvavimas čempionatuose

|}

## Išnašos

## Nuorodos
*
Šliktinė

**Šliktinė** – kaimas Skuodo rajono savivaldybėje, 5 km į šiaurės rytus nuo Notėnų. Keliai į Barstyčius, Notėnus, Mosėdį, Vindeikius. Seniūnaitijos centras. Veikia Notėnų mokyklos pradinio ugdymo skyrius, biblioteka (nuo 1964 m.). Pro kaimą teka Bartuva.

Šliktinėje saugoma 1950 m. sumūryta raudonplytė koplytėlė su Marijos skulptūra. Ji kaip prototipas pasitarnavo pastatant Elektrėnų Švč. Mergelės Marijos koplyčią.

## Gyventojai

## Šaltiniai
Vindeikiai (Skuodas)

**Vindeikiai** – kaimas pietinėje Skuodo rajono savivaldybės dalyje, 4 km į šiaurę nuo Notėnų. Seniūnaitijos centras. Veikia Vindeikių pradinė mokykla.

## Istorija

Susiformavo XVI a., valakų reformos metu. Vardas kilo iš asmenvardžio *Vindeikis* daugiskaitinės formos.

1846 m. Mosėdžio parapijos Vindeikių kaime buvo 13 dūmų.

XIX a. įdirbtoje plėšininėje kaimo žemėje susiformavo vienkieminis Vindeikių užusienis, priklausęs Vindeikių kaimo bendruomenei. 1870 m. 80 kaimo ir užusienio vyrų valdė 505 rėžius žemės, už kurių atlikinėjo atodirbio prievolę valstybiniame Mosėdžio dvare.

1923 m. buvo 41 ūkis. Lietuvos žemės reformos metu kaimas išskirstytas į vienkieminius ūkius. Stambiausi ūkininkai buvo Šliuožai ir Butavičiai.

1949 m. ūkininkai buvo suvaryti į kolūkį, kurio bazėje vėliau įsteigtas Vindeikių tarybinis ūkis (centras – Šliktinė). Melioracijos metu vienkieminės sodybos buvo nugriautos, o gyventojai perkelti į kolūkinę gyvenvietę. Veikė pradinė mokykla, kultūros namai, biblioteka.

## Gyventojai

### Žymūs asmenys
* Simonas Karevičius (1867–1943), ūkininkas, savivaldybininkas, ilgametis Mosėdžio valsčiaus viršaitis.

## Kultūros paveldas
* Senosios kaimo kapinės (XVI–XIX a.);
* Koplytėlė su ornamentuotu kryželiu, Pietos (3 vnt.), Šv. Roko, Jono Nepomuko, Šv. Barboros ir nežinomo šventojo vyskupo rūbais skulptūromis, buv. J. Šliuožo sod. (XIX a.; autorius nenustatytas; liaudies dailės paminklas);
* Koplytėlė su ornamentuotu kryželiu ir Pietos skulptūra, Navicko sod. (XIX a. pab.; autorius nenustatytas).

## Šaltiniai

## Nuorodos
* Audra Venckuvienė. Vindeikių senolės šių dienų nė nesapnavo. – Vakarų ekspresas – 2008, sausio 23
Joe Petrosino

**Giuseppe „Joe“ Petrosino** (1861 m. rugpjūčio 30 d. Padula, Italija – 1909 m. kovo 12 d. Palerme, Italija) – legendinis italų kilmės Niujorko policininkas, pasižymėjęs kovoje prieš ankstyvąją JAV mafiją. Viena iš jo sėkmės priežasčių buvo italų kalbos mokėjimas ir italų kultūros supratimas – žinios, kurių tuo metu labai trūko JAV policijoje.

JAV priėmus įstatymą, leidžiantį iš šalies deportuoti imigrantus, kurie buvo prasižengę įstatymui kitose šalyse, Joe Petrosino policijos buvo pasiųstas į Siciliją, tikintis surinkti įrodymų apie daugelio dalyvavimu mafijos veikloje įtariamų italų imigrantų kriminalinę praeitį. Niujorko policijos viršininkas paskelbė apie tai spaudai ir, tik atvykęs į Siciliją, Petrosino tą pačią dieną Palerme buvo nužudytas profesionalių žudikų šūviais iš arti.

Policininko atminimui jo vardu pavadinta viena Niujorko aikštė.

## Nuorodos
* Memorial Page 
* Trumpa biografija 
* Joe Petrosino Association
Mažieji Rūšupiai

**Mažieji Rūšupiai** – kaimas Skuodo rajono savivaldybėje, į pietus nuo kelio , 3 km į rytus nuo Skuodo. Veikia pradinė mokykla, Skuodo rajono valstybinė maisto ir veterinarijos tarnyba. Į pietryčių nuo kaimo yra Užluobės piliakalnis.

Per kaimą teka Bartuvos intakas Luoba, stovi Mažųjų Rūšupių tiltas.

## Istorija

1950–1992 m. buvo kolūkio centrinė gyvenvietė.

## Gyventojai

### Žymūs žmonės
;Gyveno
* Ignas Kaupas (1920–1948), Žemaičių apygardos partizanas, Alkos rinktinės kuopos (grupės) vadas

## Šaltiniai
Daukšiai (Skuodas)

**Daukšiai** – kaimas Skuodo rajono savivaldybėje, 8 km į pietus nuo Skuodo. Seniūnaitijos centras. Pro kaimą teka Bartuvos intakas Erla. Veikia paštas (LT-98032).

## Istorija

Prie kaimo stūkso Šakalių piliakalnis. Kaimas minimas nuo 1568 m. Pavadinimas rašomas , , , , . XVII–XIX a. priklausė Salantų dvarui, buvo Daukšių vaitijos centras.

1846 m. buvo 26 dūmai, 1923 m. – 91 (Daukšiuose – 48, Daukšių Medsėdžiuose – 43) ūkis.

1950–1993 m. buvo tarybinio ūkio centrinė gyvenvietė.

1926 m. įsteigta pradžios mokykla, 1949–1990 m. septynmetė, aštuonmetė, devynmetė, nuo 1990 m. pagrindinė mokykla. 1953 m. kolūkio kontoros patalpose įsteigta biblioteka. 1993 m. sujungta su Daukšių pagrindinės mokyklos biblioteka ir dabar įsikūrusi mokyklos patalpose. Nuo 2006 m. veikia kaimo bendruomenė, pirmininkė O. Snapkuvienė, pavaduotoja J. Kabalinienė. Kapinėse stovi koplyčia. 2009 m. tapo seniūnaitijos centru.

|}

## Gyventojai

1923 m. Daukšiuose buvo 290, o Daukšių Medsėdžiuose – 252 gyventojai.

### Žymūs žmonės
* Jadvyga Petkevičienė (1928–2015), antisovietinės rezistencijos dalyvė
* Ieva Gervinskaitė (g. 1990 m.), Mis Lietuva 2011 m.

## Kultūros paveldas
* Daukšių kapinės, *Daukšių kapaliai*.
* Daukšių senosios kapinės.
* Daukšių paminklas partizanams.

## Šaltiniai

## Nuorodos
* Daukšiai: Skuodo krašto enciklopedija
Kernai

**Kernai** – kaimas vakarinėje Skuodo rajono savivaldybės dalyje, prie kelio Skuodas-Daukšiai. Telkšo Kernų tvenkinys.

## Istorija

Kaimas susiformavo XVI a. Minimas nuo 1597 m. XVII–XIX a. priklausė Salantų dvarui.

Pavadinimas rašomas , , , , .

Dvasiniais kaimo reikalais rūpinosi Mosėdžio bažnyčios kunigai.

1846 m. buvo 14 dūmų, 1923 m. – 26 ūkiai.

## Gyventojai

## Kultūros paveldas
* Paminklas Kardo rinktinės partizanams, pastatytas 2010 m.

## Šaltiniai

## Nuorodos
* Kernai: Skuodo krašto enciklopedija
* Kernų tvenkinys: Skuodo krašto enciklopedija
* [Kernų miškai: Skuodo krašto enciklopedija](http://www.svb.lt/enciklopedija/index.php/Kern%C5%B3_(mi%C5%A1kai))
Luknės

**Luknės** – kaimas Skuodo rajono savivaldybėje, prie kelio , 6 km į pietvakarius nuo Skuodo. Seniūnaitijos centras. Šiauriniu kaimo pakraščiu eina siena su Latvija. Pro kaimą teka Šventosios intakas Luknė).

## Istorija

Šalia gyvenvietės įamžinta Skuodo mūšio vieta.

1950–1992 m. Luknių kolūkio centrinė gyvenvietė. Pastatyti kultūros namai, įrengtas vaikų darželis, medicinos punktas. Iki 1952 m. įsteigta pradžios mokykla, 1952–1993 m. septynmetė, aštuonmetė, devynmetė, nuo 1993 m. pradžios mokykla, Bartuvos mokyklos pradinio ugdymo skyrius. 1951 m. įkurta biblioteka.

## Gyventojai

### Žymūs žmonės

Gyveno (gyvena);
* Bronius Bakštys (1918–1947), ūkininkas, Lietuvos partizanas, Kardo rinktinės Skirmanto (Skuodo) kuopos būrio vadas.
* Evaldas Razgus (g. 1952 m.), Lietuvos visuomenės ir politinis veikėjas, muziejininkas, pedagogas.

## Galerija

Luknės, tilto fragmentas.JPG|Simbolinis tiltelis, žymėjęs vietinio kolūkio vardą
Luknės, akmuo.JPG|Iš laukų atvilktas akmuo
Skuodo mūšio vieta, stogastulpis 2.JPG|Stogastulpis Skuodo mūšiui atminti
Luknės, ženklas.JPG|Atvažiuojant nuo Skuodo


## Šaltiniai
Rukai (Skuodas)

**Rukai** – kaimas Skuodo rajono savivaldybėje, 6 km į vakarus nuo Šačių, prie Erslos upelio. Seniūnaitijos centras. Yra Rukų pagrindinė mokykla, biblioteka (nuo 1950 m.).

Rukuose auga Laukių ąžuolas, 2025 m. išrinktas Lietuvos metų medžiu.  

2026 m. kovą šis ąžuolas išrinktas Europos metų medžiu. Iš maždaug 200 tūkst. balsų Laukių ąžuolas surinko 6 tūkst. 153 taškus. Tai buvo pirmas kartas, kai per 15 konkurso metų laimėjo medis iš Lietuvos.

## Gyventojai

## Galerija

Rukai, ženklas.JPG|Įvažiavimas, Ąžuolo g. nuoroda
Rukai, apleista sodyba.JPG|Apleista sodyba


## Šaltiniai
Žebrokai

**Žebrokai** – kaimas Skuodo rajono savivaldybėje, 5 km į rytus nuo Mosėdžio, prie Bartuvos upelio.

## Gyventojai

## Šaltiniai
Vabaliai (Skuodas)

**Vabaliai** – kaimas Skuodo rajono savivaldybėje, 4 km į šiaurę nuo Šačių, šalia kelių  ir  sankirtos. Teka Šatės intakas Vabalas. Seniūnaitijos centras.

## Gyventojai

## Šaltiniai
Didieji Rūšupiai

**Didieji Rūšupiai** – kaimas Skuodo rajono savivaldybėje, į šiaurę nuo kelio , 3 km į rytus nuo Skuodo. Pietuose ribojasi su Luobos upe, stovi Mažųjų Rūšupių tiltas.  Seniūnaitijos centras.

## Istorija

1950–1992 m. Pakalniškių apylinkės centras (1954–1963 m.), kolūkio centrinė gyvenvietė. 1965 m. įkurta Pakalniškių pradžios mokykla, nuo 1968 m. perkelta į Didžiuosius Rūšupius. 1963 m. įsteigta biblioteka. 

## Gyventojai

### Žymūs žmonės

Kaime gimė:
* Rimantas Urniežis, rajono politinis bei visuomenės veikėjas.

## Šaltiniai
Luís Manuel Ferreira Delgado

**Luís Manuel Ferreira Delgado** (**Delgado**; g. 1979 m. lapkričio 1 d.) – buvęs Angolos futbolininkas, En Avant de Guingamp klubo gynėjas, buvęs Angolos rinktinės žaidėjas.

## Karjera
Karjerą pradėjo Angoloje, o vėliau persikėlė į Prancūziją. Nuo 2006 m. atstovavo FC Metz, o nuo 2009 m. – En Avant de Guingamp.

## Rinktinė
1998 m. kovo 8 d. debiutavo Nacionalinėje komandoje.

Angolos rinktinei atstovavo 2006 m. pasaulio čempionate, 2006 ir 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
* 
* NFT svetainė
* lequipe.fr
Giovanni Falcone

**Giovanni Falcone** (1939 m. gegužės 18 d. – 1992 m. gegužės 23 d.) – Italijos teisėjas, specializavęsis mafijos bylose.

Jis buvo vienas iš *[[Maxiprocesso]]* bylos organizatorių, kurios metu iš 474 teisiamų mafijos narių 360 buvo nuteisti už rimtus nusikaltimus. Vienas svarbiausių faktorių byloje buvo Tommaso Buscetta, mafijozas, kurį teisėjas įtikino liudyti. Tai buvo pirmasis toks atvejis Sicilijos mafijos istorijoje, neskaitant Leonardo Vitale, kuris pats kreipėsi į policiją, prisipažino ir liudijo prieš kitus mafijozus, tačiau jo parodymai buvo palaikyti psichiškai nesveiko žmogaus fantazijomis.

Falcone kartu su žmona bei trim policininkais – Rocco Di Cillo, Antonio Montinaro ir Vito Schifani buvo nužudytas 1992 metais po autostrada tarp Palermo ir Palermo oro uosto padėtos bombos sprogimo. Žmogžudystė įvykdyta Salvatores Riinos nurodymu.
Leitgiriai

**Leitgiriai** – kaimas Šilutės rajono savivaldybėje, 8 km į pietus nuo Juknaičių, prie Leitės upelio (dešinysis Nemuno intakas) ištakų. Seniūnaitijos centras. Šalia dunkso Leitgirių miškas.

## Istorija

Leitgiriai minimi nuo 1738 m., skirstyti į Mažuosius ir Didžiuosius. Iki 1920 m. priklausė Vokietijos Lankos apskričiai, vėliau – Šilutės apskričiai.

## Gyventojai

## Šaltiniai
Paleičiai

**Paleičiai** – kaimas Šilutės rajono savivaldybėje, netoli Nemuno. Šis kaimas nuo Šilutės yra nutolęs 14 km, iki Rusnės skiria 12 km. Paleičiai yra piečiausias Šilutės rajono taškas, ji yra pasienio zonoje netoli Rusijos Kaliningrado srities. Seniūnaitijos centras. Paleičiai neturi pasienio perėjimo punkto į Kaliningrado sritį.

## Etimologija

Paleičiai – vandenvardinis vietovardis, kilęs nuo Leitės upės.

## Geografija

Ties Paleičių kaimu yra daug miško; miškai užima didelį dalį teritorijos nuo Rusnės iki Užlieknių ir Šilininko kaimo.

Netoli Paleičių kaimo yra ilgiausia Lietuvoje vingiuojanti upė – Nemunas. Paleičiams Nemunas turi svarbią žvejybinę reikšmę; vasaros metu suaktyvėja žvejybos ir turistinių laivų sezonas. Kadangi Šilutės rajonas šalia Nemuno ribojasi su Kaliningrado sritimi, į pasienio zoną patenka daug kaimų: Šilininkai, Užliekniai, Plaškiai, Paleičiai ir Rusnė.

## Gyventojai

## Šaltiniai

## Nuorodos
*
Stubriai

**Stubriai** – kaimas Šilutės rajono savivaldybėje, 6 km į pietus nuo Katyčių ir tiek pat į šiaurę nuo Rukų, kairiajame Veižo krante. Seniūnaitijos centras. Katyčių mokyklos skyrius.

## Gyventojai

## Šaltiniai

## Nuorodos
* 
*
Joseph D. Pistone

**Joseph D. Pistone** (slapyvardžiu **Donnie Brasco**, g. 1939) – FTB agentas, infiltravęsis į Bonanno mafijos šeimą Niujorke. Jo surinkti įrodymai padėjo apkaltinti virš 200 ir nuteisti virš 100 mafijos narių. Po to Bonanno šeima įgijo didelį nepasitikėjimą gangsterių tarpe ir ilgam laikui buvo pašalinta iš Sindikato.

Taip pat šeimą susilpnino iškart po to sekę tarpusavio konfliktai „Juodasis Sonis“ Napolitano (*[[caporegime]]*) už Donnie Brasco globą buvo nužudytas 1982, o Benjamin Ruggiero bijodamas mirties 1981 metais pasidavė FTB.

Šiuo metu agentas vis dar aktyviai dalyvauja kovoje prieš mafiją kaip konsultantas.

## Populiariojoje kultūroje

1987 metais Joseph Pistone savo veiklą aprašė knygoje *My undercover life in mafia* (*Mano gyvenimas po priedanga mafijoje*). 1997 metais pagal šią knygą buvo pastatytas filmas Donnie Brasco, kuriame Johnny Deppas vaidino agentą Pistone, o Al Pacino – Benjamin Ruggiero.

2004 metais Pistone išleido kita knygą apie savo gyvenimą mafijoje, *The Way of the Wiseguy* (Išmintingojo vaikino kelias). Išmintingasis vaikinas (*[[anglų kalba|ang]]. wiseguy*) arba išmintingasis žmogus (*[[anglų kalba|ang]]. wiseman*) mafijos žargonu reiškia mafijos narį.
Karim Haggui

**Karimas Hagi** (; g. 1984 m. sausio 20 d.) – buvęs futbolininkas, Tuniso rinktinės gynėjas.

## Rinktinė
2003 m. rugpjūčio 20 d. debiutavo Nacionalinėje komandoje.

Su rinktine žaidė 2006 m. pasaulio čempionate, 2004, 2006, 2008, 2010 m. Afrikos Tautų taurėse.

## Laimėjimai
* Afrikos Tautų taurė (2004 m.)

## Dalyvavimas čempionatuose

|}

## Išnašos

## Nuorodos
* 
* Leverkusen who’s who
Riadh Bouazizi

**Riadas Ben Chemaisas Buazizis** (رياض بن خميس بوعزيزي; g. 1973 m. balandžio 8 d.) – buvęs futbolininkas, Tuniso rinktinės saugas.

## Rinktinė
1996 m. sausio 16 d. debiutavo nacionalinėje komandoje. 

Su rinktine žaidė 1998 m., 2002 m. ir 2006 m. pasaulio čempionatuose. 

2004 m. atstovavo šaliai Afrikos Tautų taurės varžybose, kai Tuniso rinktinė iškovojo pirmą vietą.

## Dalyvavimas čempionatuose

|}

## Išnašos

## Nuorodos
*
Adel Chedli

**Adelis Šedli** (عادل الشاذلي; g. 1976 m. rugsėjo 16 d.) – buvęs futbolininkas, Tuniso rinktinės saugas.

## Rinktinė
1996 m. gegužės 26 d. debiutavo Nacionalinėje komandoje.

Su rinktine žaidė 2004 metų Afrikos Nacijų taurės varžybose, 2005 m. Konfederacijų taurės varžybose, 2006 m. pasaulio čempionate.

## Dalyvavimas čempionatuose

|}

## Išnašos

## Nuorodos
*
Yassine Chikhaoui

**Jasinas Šichaui** (ياسين الشيخاوي; g. 1986 m. rugsėjo 22 d.) – buvęs futbolininkas, Tuniso rinktinės puolėjas.

## Rinktinė
2006 m. birželio 2 d. debiutavo Nacionalinėje komandoje

Su rinktine žaidė 2006 m. pasaulio čempionate.

## Dalyvavimas čempionatuose

|}

## Išnašos

## Nuorodos
*
Ruud van Nistelrooy

**Rudas van Nystelrojus** (; g. 1976 m. liepos 1 d.) – buvęs Nyderlandų futbolininkas, žaidęs puolėjo pozicijoje.

## Karjera
2010 m. sausio 23 d. pasirašė 1,5 m. sutartį su Vokietijos Hamburger SV klubu. 2011 m. birželio 2 d. pasirašė vienerių metų sutartį su Ispanijos Málaga CF klubu. 2012 m. gegužės 14 d. paskelbė baigiantis profesionalią karjerą.

## Rinktinė
Nacionalinėje komandoje žaidė nuo 1998 m. lapkričio 18 d.

Su rinktine žaidė 2006 m. pasaulio čempionate, kur antrosiose rungtynėse pelnė įvartį, iš viso per 4 rungtynes aikštėje praleido 195 minutes. 

2008 m. rugpjūčio 4 d. paskelbė apie karjeros nacionalinėje rinktinėje pabaigą, tačiau 2010 m. vėl pradėtas kviesti į rinktinę.

## Dalyvavimas čempionatuose

|}

## Išnašos

## Nuorodos
*
Pavel Nedvěd

**Pavelas Nedvedas** (g. 1972 m. rugpjūčio 30 d.) – buvęs futbolininkas, Čekijos rinktinės saugas.

## Karjera

2009 m. sezono pabaigoje pasitraukė iš profesionalaus futbolo.

## Rinktinė
1994 m. birželio 5 d. debiutavo nacionalinėje komandoje.

Su rinktine žaidė 2006 m. pasaulio čempionate, kur atliko vieną rezultatyvų perdavimą.

2012 m. spalio 27 d. čekas buvo įtrauktas į Juventus klubo valdybą. 2015 m. spalį P. Nedvedas buvo paskirtas šio klubo viceprezidentu.

## Dalyvavimas čempionatuose

|}

## Išnašos

## Nuorodos
*
Marek Jankulovski

**Marekas Jankulovskis** (; g. 1977 m. gegužės 9 d.) – buvęs futbolininkas, Čekijos rinktinės gynėjas.

## Karjera
2000 m. vasario 8 d. debiutavo nacionalinėje komandoje.

Su rinktine žaidė 2006 m. pasaulio čempionate. 

2009 m. spalio 14 d. paskelbė baigiantis savo karjerą nacionalinėje rinktinėje.

2007 m. su AC Milan laimėjo UEFA Čempionų Lygą.

## Dalyvavimas čempionatuose

|}

## Išnašos

## Nuorodos
*
Caporegime

**Caporegime**, *capo* – aukšto rango mafijos narys, turintis savo žinioje *[[Kareivis (mafija)|kareivių]]* būrį. 

*Caporegime* yra itališkas žodis, anksčiau Sicilijoje reiškęs mafijos šeimos bosą.

Dažnai *Caporegime* tarnauja kaip tarpinė grandis tarp dono ir kareivių, perduodantis nurodymus. Tai veikia kaip saugumo garantas, kad jei kareivis taps policijos informatoriumi ar liudininku, jis neturės jokių bosą inkriminuojančių įrodymų.
Liga Deportiva Universitaria de Quito

**Liga Deportiva Universitaria** arba trumpai žinomas kaip **LDU** – Ekvadoro futbolo klubas, rungtyniaujantis aukščiausioje lygoje. Įsikūręs šalies sostinėje Kite. 

## Istorija
1939 m. rugpjūčio 25 d. įkurtas klubas. Rungtyniavo A serijoje.

Šalies čempionais tapo 11 kartų. Dalyvavo Pietų Amerikos ir Libertadores taurės varžybose.

## Pasiekimai
;  **[[Serie A (Ekvadoras)|Serie A]] (aukščiausioji lyga):**
:  **Čempionai (11)**: 1969, 1974, 1975, 1990, 1998, 1999, 2003, 2005 Apertura, 2007, 2010, 2018 m.

; 2008 m. klubas laimėjo Copa Libertadores taurę.

## Sezonai
; Pastarųjų metų sezonai

## Spalvinė gama

Vaizdas:Ldu quito.gif|
Vaizdas:LDU de Quito logo.png|


## Apranga
; Sportinės aprangos pokyčiai

## Garsesni žaidėjai
; Futbolininkai, atstovavę Ekvadoro nacionalinei rinktinei.
*  Patricio Urrutia, saugas;
*  Neicer Reasco, gynėjas;
*  Edison Méndez, saugas;
; Užsieniečiai
* 

## Treneriai
* 

## Sudėtis

## Išnašos

## Nuorodos
* 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Jacek Krzynówek

**Jacekas Kamilas Kšynuvekas** (; g. 1976 m. gegužės 15 d.) – futbolininkas, Lenkijos rinktinės saugas, šiuo metu esantis be klubo.

Nacionalinėje komandoje žaidžia nuo 1998 m. lapkričio 10 d. Su rinktine žaidė 2006 m. pasaulio čempionate, kur per trejas rungtynes žaidė 243 minutes, atliko vieną rezultatyvų perdavimą, du kartus smūgiavo į vartų plotą.

## Dalyvavimas čempionatuose

|}

## Išnašos

## Nuorodos
* 
* 90minut.pl
Artur Boruc

**Arturas Borucas** (g. 1980 m. vasario 20 d.) – buvęs futbolininkas, Lenkijos rinktinės vartininkas.

2005 m. liepos 13 d. buvo išnuomotas Škotijos Celtic klubui, su galimybe išpirkti kontraktą. 2005 m. spalio viduryje tai įvyko ir žaidėjas pasirašė 3,5 metų kontraktą su Glazgo komanda.

2010 m. liepos 12 d. pasirašė dvejų metų sutartį su Fiorentinos klubu.

2012 m. rugsėjo viduryje pasirašė sutartį iki sezono pabaigos su FC Southampton klubu. 2013 m. balandžio viduryje pratęsė sutartį dar dvejiems metams. 2014 m. rugsėjo viduryje buvo išnuomotas AFC Bournemouth klubui iki sezono pabaigos.

2015 m. gegužės pabaigoje pasirašė vienerių metų sutartį su Bornmuto klubu.

2020 m. rugpjūčio 1 d., po 8 metų praleistų Jungtinėje Karalystėje, sugrįžo į Varšuvos „Legia“ klubą. 2022 m. liepos 21 d. po draugiškų rungtynių tarp vietinių Varšuvos „Legia“ ir svečių iš Škotijos Glazgo „Celtic“ baigė profesionalo karjerą.

Nacionalinėje komandoje žaidė nuo 2004 m. balandžio 28 d.
Pakviestas žaisti 2006 m. pasaulio čempionate, kur sužaidė visas trejas rungtynes, praleido 4 įvarčius, 14 kartų apsaugojo vartus nuo įvarčių. 2017 m. kovo 1 d. paskelbė baigiantis karjerą nacionalinėje rinktinėje, nes nori skirti daugiau laiko klubiniam futbolui.

## Dalyvavimas čempionatuose

|}

## Išnašos

## Nuorodos
* 
* Artur Boruc (90minut.pl)
Frenologija

**Frenologija** – pseudomokslas, paremtas idėja, kad iš žmogaus kaukolės formos galima gauti žinių apie jo charakterį, pomėgius, protinius gabumus ir pan. Frenologija teigia, kad smegenyse egzistuoja atitinkami organai, atsakingi už visas šias žmogaus savybes, apie kuriuos galima spręsti, vien apžiūrėjus matomą galvos dalį.

Frenologijos pradininkas buvo Franz Joseph Gall, XIX amžiaus vokiečių chirurgas. Ši teorija turėjo didelį populiarumą XIX amžiuje, vėliau buvo pripažinta pseudomokslu.

F. J. Gall visiškai nepagrįstai manė, kad kiekvienas kaukolės paviršiaus iškilimas atitinka po juo esančio smegenų regiono padidėjimą ir kad beveik bet kuris iškilimų derinys gali būti susietas su tam tikra charakterio savybe ar psichiniu sutrikimu. Paryžiaus Mokslų Akademija pasmerkė F. J. Gall nemokslinį požiūrį ir, remiantis fiziologo Marie Jean Pierre Flourens eksperimentais, jo darbas buvo diskredituotas.

## Nuorodos
* Skeptic's Dictionary: Phrenology
Ekvadoro himnas

**„Salve, Oh Patria!“** (*Sveikiname tave, o Tėvyne!*) – Ekvadoro Respublikos valstybinis himnas. Himno eiles parašė Juan Leon Mera, vėliau tapęs Ekvadoro Senato vadovu. Melodijos autorius – Antonio Neumane. Himnas oficialiai naudojamas nuo 1886 m.

Himną sudaro 6 strofos ir priedainis. Dažniausiai atliekama sutrumpinta versija tokia tvarka: priedainis-II strofa – priedainis. Sportinių varžybų metu ir pan. dažniausiai grojamas tik priedainis. Kartais grojama ir įžanga (be žodžių).

## Eilės
 

## Melodijos
*  Instrumentinė versija
* Vokalinė versija
Vaistinė ramunė

**Vaistinė ramunė** (*Matricaria recutita*) – astrinių (*Asteraceae*) šeimos ramunių (*Matricaria*) genties augalas.

Vienmetis žolinis augalas. Stiebas stačias arba gulsčias, dažniausiai šakotas. Lapai bekočiai, plunksniškai susiskaldę. Žiedynas – nedidelis ilgakotis graižas, žiedas baltas. Vaisius – lukštavaisis. Žydi gegužės – rugsėjo mėnesiais. Auga pakelėse, laukuose, prie namų.
Viendienė

**Viendienė** (*Hemerocallis*) – viendieninių (*Hemerocallidaceae*) šeimos augalų gentis. Genties pavadinimas iš graikų k. žodžių *hemera* – diena ir *kallos* – grožis. Šių augalų dauguma veislių žydi tik vieną dieną, tačiau dėl didelių ne vienu metu sukrautų žiedų skaičiaus, žydėjimas tęsiasi mėnesį ir daugiau. 

Gentyje yra apie 26 rūšys. Kilmės vieta – Kinija, Japonija. Stiebas trumpas, su 5-7 poromis linijiškų lapų, kurie dažniausiai ties pagrindine gysla būna išlinkę. Žydi birželio-liepos mėn. Žiedynstiebis 30-150 cm aukščio, belapis. Žiedlapai būna geltoni, kreminiai, rusvi, raudoni ir kt. spalvų. Šaknys storos, kaupiančios maisto medžiagas.

Lietuvoje auginama:
*Geltonoji viendienė (*Hemerocallis lilioasphodelus*)
*Rusvoji vienadienė (*Hemerocallis fulva*)
ir kt.
Ekvadoro vėliava

**[[Ekvadoras|Ekvadoro]] vėliava** naudojama nuo 1860 m. rugsėjo 26 d.

Pagal 1900 m. gruodžio 5 d. įstatymą Ekvadoro civilinė vėliava yra padalinta į 3 horizontalias juostas: viršutinę pusę vėliavos sudaro geltona juosta, apatinė pusė padalinta į mėlyną ir raudoną. Valstybinė vėliava centre turi šalies herbą. Tačiau valstybinė vėliava dažnai naudojama vietoj civilnės, nes pastaroji praktiškai nesiskiria nuo Kolumbijos vėliavos. Prezidento ir karinė vėliavos skiriasi savo proporcijomis. Be to, Ekvadoras – vienintelė pasaulyje šalis, turinti specialią vėliavą valstybiniams pastatams. Tai civilinė vėliava, su 22 žvaigžėmis (simbolizuoja provincijas) mėlynoje juostoje (dėl to primena Venesuelos vėliavą).

## Spalvų reikšmės

* geltona: auksas, gamtos turtai
* mėlyna: vandenynas, pusiaujo dangus
* raudona: vardan Tėvynės pralietas kraujas.

Šios spalvos vyrauja ir kaimyninių valstybių Ekvadoro, Kolumbijos bei Venesuelos vėliavose. Tai yra Didžiosios Kolumbijos (Gran Colombia), suskilusios 1830 metais, spalvos.

## Nuorodos
* Ekvadoro vėliava  
* Ekvadoro vėliava 
* Vexilla-Mundi
Okamo skustuvas

**Okamo skustuvu** vadinamas principas, kurio autoriumi laikomas Viljamas Okamas. Jis teigia, kad bet kokio reiškinio paaiškinimui turi būti naudojama kaip galima mažiau prielaidų. Okamas rašė, jog svarbu nepateikti *daugybių* be reikalo (). Jei kelios teorijos vienodai gerai paaiškina stebimą reiškinį, reikia rinktis tą, kuri reikalauja mažiau prielaidų.

## Šaltiniai
Hercšprungo spraga

**Hercšprungo spraga** – HR diagramos ypatybė. Ji pavadinta Hercšprungo, vieno iš diagramos sudarytojo vardu, kuris atkreipė dėmesį, jog tarp A5 ir G0 spektrinės klasės ir tarp +1 ir -3 absoliutinių ryškių srityje (t. y. tarp pagrindinės sekos viršaus ir milžinių horizontalioje sekoje) yra gana maža žvaigždžių. Kuomet žvaigždė evoliucijos metu kerta Hercšprungo spragą, tai reiškia, kad ji jau sudegino visą vandenilį savo branduolyje, tačiau dar nepradėjo deginti helio savo centre. Hercšprungo spraga faktiškai sutampa su nestabilumo juostos apatine dalimi. Čia randamos kintamosios žvaigždės.
Absoliutinis ryškis

**Absoliutinis ryškis** – žvaigždės regimasis ryškis, kurį ji turėtų, jeigu atsidurtų 10 parsekų atstumu nuo stebėtojo. Astronomai, sakydami „absoliutinis ryškis“, dažniausiai turi omenyje absoliutinį žvaigždinį ryškį.

Absoliutinį ryškį M\!\, galima išskaičiuoti žinant žvaigždės regimąjį ryškį m\!\, ir atstumą D_L\!\,:
:  M = m - 5 (\log_{10}{D_L} - 1)\!\,,

čia D_L\!\, yra šviesulio atstumas parsekais (1 pc=3,26 šviesmečio).

Saulės absoliutinis ryškis yra MV=+4,83. Paukščių Tako absoliutinis ryškis apie −20,8.

## Absoliutinis Saulės sistemos objektų ryškis ('''''H''''')
Planetoms, kometoms ir asteroidams **absoliutinis ryškis** – toks objekto regimasis ryškis, kurį jis turėtų, jei atsidurtų 1 astronominio vieneto atstumu tiek nuo Saulės, tiek nuo Žemės su poziciniu kampu 0 (iš esmės tai yra reikalavimas, kad stebėtojas būtų Saulės centre).

Norėdami paversti žvaigždinių objektų absoliutinį ryškį į Saulės sistemos objektų absoliutinį ryškį, turime iš pirmojo atimti 31,57. Šis dydis, beje, yra lygus Saulės regimojo ryškio −26,8 ir jos žvaigždinio absoliutinio ryškio +4,8 skirtumui.

## Išnašos
Organizuotas nusikalstamumas

**Organizuotas nusikalstamumas** – nusikalstamumas, sistemiškai vykdomas specialiai tam sukurtų organizacijų.

Kai kurios organizacijos, pavyzdžiui, teroristų, yra motyvuotos politiškai. Kitų pagrindinis tikslas yra pelnas.

Pagrindiniai kriterijai, pagal kuriuos apibūdinama nusikaltėlių organizacija:

* Hierarchijos egzistavimas
* Smurto naudojimas interesų gynimui
* Ilgalaikis egzistavimas (t. y., tai ne susibūrimas vienai – dviem operacijoms atlikti)
* Kapitalo kaupimas

## Tipiška nusikalstamų organizacijų veikla

* Krovininių sunkvežimių puldinėjimai
* Apiplėšimai
* Turto prievartavimas
* Bankroto klastotės
* Draudimo klastotės
* Akcijų klastotės
* Automobilių vagystės
* Namų apiplėšimai
* Su kredito kortelėmis susiję nusikaltimai
* Pinigų padirbinėjimas
* Kontrabanda
* Nelegalių darbininkų tiekimas
* Paskolų verslas
* Lažybos
* Azartiniai lošimai
* Prostitucija
* Pornografija
* Nelegali narkotikų gamyba ir prekyba
* Prekyba ginklais
* Samdomos žmogžudystės
* Žmonių grobimas reikalaujant išpirkos
* Pagalba nelegaliems imigrantams
* Žmonių grobimas įvairiems darbams (*Human Trafficking*)
* Dirbtinių monopolijų kūrimas
* Profsąjungų išnaudojimas
* Reketas
* Fiktyvus įdarbinimas
* Pinigų plovimas

## Nusikalstami susivienijimai, grupės
* Albanų mafija
* Jakudza
* Jungtinė Šventa Karūna
* Kamora
* Mafija
* Mara Salvatrucha
* Narkotikų karteliai
* Rusų mafija
* Tongai
* Triados
* Turkų mafija
Luis Antonio Valencia

**Luisas Antonijus Valensija** (; g. 1985 m. rugpjūčio 4 d.) – Ekvadoro futbolininkas, saugas. 

## Karjera

Vienas žymiausių Ekvadoro sportininkų, pasižymėjęs puikia kamuolio valdymo technika ir vienas iš nedaugelio ekvadoriečių, žaidusių Europoje. 2009 m. birželio 30 d. pasirašė ketverių metų kontraktą su Manchester United klubu. Šiame klube praleido 10 metų.

## Rinktinė
2005 m. pakviestas atstovauti nacionalinei rinktinei.

Labai greitai įsitvirtino pagrindinėje Ekvadoro rinktinės sudėtyje, atrankos varžybose pasižymėjo rezultatyvumu.

Dalyvavo 2006 m. pasaulio futbolo čempionate, kur atliko vieną rezultatyvų perdavimą.

## Dalyvavimas čempionatuose

|}

## Laimėjimai
;El Nacional
* Serie A: 2005 m.

;Manchester United
* Premier League: 2010–2011, 2012–2013 m.
* FA taurė: 2015–2016 m.
* EFL taurė: 2009–2010 m., 2016–2017 m.
* FA Community Shield: 2010 m., 2013, 2016 m.
* UEFA Europos lyga: 2016–2017 m.

;LDU Quito
* Ekvadoro futbolo taurė: 2019 m.

## Išnašos

## Nuorodos
* Transfermarkt
Jaime Iván Kaviedes

**Ivanas Kavjedesas** (*Jaime Iván Kaviedes*; g. 1977 m. spalio 24 d.) – buvęs futbolininkas, Ekvadoro futbolo rinktinės puolėjas.

## Karjera
Kavjedesas garsėjo sunkiai tramdomu charakteriu, todėl dėl konfliktų su treneriais ilgai neužsibūdavo vienoje komandoje.

Vienas iš nedaugelio ekvadoriečių, žaidusių Europos klubuose. Žaidė daugybėje Europos ir Lotynų Amerikos klubų. Atstovavo ir tokioms garsioms komandoms kaip FC Porto, Celta Vigo.

## Karjera rinktinėje
Dalyvavo 2002 m. pasaulio futbolo čempionate ir 2006 m. pasaulio futbolo čempionate.

Rungtynėse prieš Lenkiją ir Kosta Riką pakeitė pagrindinį rinktinės puolėją Carlos Tenorio. Įmušė įvartį į Kosta Rikos rinktinės vartus.

## Dalyvavimas čempionatuose

|}

## Išnašos

## Nuorodos
* Transfermarkt